b'\n_START_ARTICLE_\nNikolaj Petrovitj Ivanov\n_START_PARAGRAPH_\nNikolaj Petrovitj Ivanov (p\xc3\xa5 russisk: \xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb9 \xd0\x9f\xd0\xb5\xd1\x82\xd1\x80\xd0\xbe\xd0\xb2\xd0\xb8\xd1\x87 \xd0\x98\xd0\xb2\xd0\xb0\xd0\xbd\xd0\xbe\xd0\xb2) (20. august 1949 - 8. juni 2012) var en russisk roer fra Sankt Petersborg, olympisk guldvinder og dobbelt verdensmester._NEWLINE_Ivanov vandt en guldmedalje for Sovjetunionen i firer med styrmand ved OL 1976 i Montreal. B\xc3\xa5dens \xc3\xb8vrige bes\xc3\xa6tning var Vladimir Jesjinov, Mikhail Kuznetsov, Aleksandr Klepikov, Aleksandr Sema (der roede det indledende heat) samt styrmand Aleksandr Lukjanov. I finalen sikrede den sovjetiske b\xc3\xa5d sig guldet foran \xc3\x98sttyskland, der fik s\xc3\xb8lv, og Vesttyskland, der tog bronzemedaljerne. Han deltog ogs\xc3\xa5 ved OL 1972 i M\xc3\xbcnchen, som del af den sovjetiske toer med styrmand._NEWLINE_Ivanov vandt desuden to VM-guldmedaljer, en i toer med styrmand i 1974 og en i firer med styrmand i 1975. Han vandt ogs\xc3\xa5 en EM-guldmedalje i toer med styrmand i 1973.'